CENTRUM PEDAGOGICKO-PSYCHOLOGICKÉHO PORADENSTVA A PREVENCIE

Krpeľná 35, 962 12 Detva

Riaditeľstvo ZŠ v okrese Detve

Váš list/zo dňa Naše číslo Vybavuje/linka Detva

173/2020 PhDr. Micháliková 02.04.2020

045/54 54 480

Vážená pani riaditeľka, vážený pán riaditeľ,

obraciame sa na vás s prosbou o spoluprácu, vyplývajúcu z usmernení na základe zasadania krízového štábu MŠVVaŠ SR, uverejnených v Rozhodnutí č.2020/10610:l-A1030 v Bratislave, dňa 26.3.2020 Ministrom Branislavom Gröhlingom.

V rozhodnutí MŠWaŠ je v bode 2 definovaná podoba a odporúčaná forma realizovania zápisov na plnenie PŠD v ZŠ v časovom intervale od 15.4. do 30.4.2020. Bod 2 rozhodnutia hovorí, že ak zákonný zástupca požiada o odklad plnenia PŠD, pri zápise sa odporučenie od pediatra a CPPPaP nevyžaduje, avšak rodič ho doručí dodatočne, najneskôr do 4 týždňov od skončenia prerušenia školského vyučovania. V prípade nastupujúcich detí so ŠVVP je určený dátum vystavenia odporúčania daný najneskôr do 15.6.2020.

Vzhľadom k tomuto oklieštenému časovému obdobiu, ktoré je ponechané pre našu následnú diagnostickú prácu pre všetky ZŠ v našej územnej pôsobnosti, Vás touto cestou prosíme o pomoc a spoluprácu, aby ste pri zápise súčasne zisťovali a zapisovali tých záujemcov, s ktorými bude nevyhnutné realizovať psychologické vyšetrenie hneď po ukončení prerušenia aktuálnych opatrení, a to najneskôr do 4 týždňov.

Konkrétne sú to deti predškolského veku, absolvujúce cez zákonných zástupcov zápis vo Vašej ZŠ, u ktorých:

sa zvažuje ročný odklad PŠD rodič žiada o predčasné zaškolenie

* zákonný zástupca už pri zápise uvádza špeciálne výchovno - vzdelávacie potreby dieťaťa počas plnenia povinnej školskej dochádzky
* je potrebné diagnostikovať všeobecné intelektové nadanie.

**V prípade, že nebude možné získať od zákonných zástupcov tieto informácie počas zápisov, prosíme Vás touto cestou, aby ste zákonných zástupcov informovali o potrebe nahlásenia dieťaťa na diagnostické vyšetrenie v CPPPaP Detva.**

Zákonní zástupcovia môžu dieťa do CPPPaP Detva objednať:

1. emailom na adrese: cppppdt@gmail.com
2. telefonicky v čase od 7,30 do 15,30 na číslo 045/54 54 480
3. prostredníctvom FB stránky CPPPaP Detva

Rodičom odporúčame hlásiť deti ešte v čase trvania aktuálnej situácie, najlepšie hneď v týždni realizovaného zápisu dieťaťa v ZŠ. Uľahčia nám tak prípravnú fázu a následné spustenie diagnostickej práce s deťmi, aby sa k Vám - do základných škôl dostali naše vyjadrenia včas.

Vopred ďakujeme za úzku spoluprácu v týchto náročných dňoch.

S pozdravom

PhDr. Jana Micháliková riaditeľka CPPPaP